钦定古今图书集成/理学汇编/字学典/第088卷 > 赵孟𫖯兰亭跋 > 《论书》
## 钦定古今图书集成/理学汇编/字学典/第088卷 > 赵孟𫖯兰亭跋 > 《论书》

学书在玩味古人法帖，悉知其用笔之意，乃为有益。
右军书是已，退笔因其势而用之，无不如志，兹其所以神也。

书法以用笔为上，而结字亦须用工。盖结字因时相
传，用笔千古不易。右军《字势》，古法一变，其雄秀之气
出于天然，故古今以为师法。齐梁闲人，结字非不古，
而乏俊气，此又存乎其人，然古法终不可失也。